11 Ka dingwaga di le dintsi, lelapa lengwe le legolo le ne le laletsa banyalani ba ba godileng ba babulatsela ba ba kgethegileng gore ba tle go ja le bone gangwe mo bekeng. Le fa lelapa leno le ne le na le bana ba le robedi, mmaabone o ne a tle a re: “Bothata ke eng ka go oketsa dipoleite di le lesome ka tse pedi fela?” Go laletsa motho go tla go ja le wena gangwe fela ka beke e ka lebega e se sepe se se kalo, le fa go ntse jalo, babulatsela bao ba ne ba itumelela bopelotshweu joo tota! Mme le bone ba ne ba nna tshegofatso mo lelapeng leo. Bana ba lelapa leo ba ne ba tlhotlheletsega gore ba gatele pele semoyeng ka ntlha ya maitemogelo a banyalani bao ba neng ba a tlotlela lelapa leo, le mafoko a bone a a kgothatsang. Moragonyana, bana bao botlhe ba ne ba tsenela tirelo ya nako e e tletseng.